പിഴയായി വാങ്ങിയത് 2000, രസീതില് 500 പൊലീസിനെതിരെ പരാതി വീടിനടുത്തുള്ള അമ്ബലത്തില് ബലി തര്പ്പണത്തിന് പോയ അമ്മയ്ക്കും മകനും പൊലീസ് പിഴയിട്ടു.കൂടാതെ ഇവരില് നിന്ന് പൊലീസ് 500 രൂപയുടെ രസീത് നല്കി 2000 രൂപ പിഴ വാങ്ങിയെന്നും പരാതി. തിരുവനന്തപുരം ശ്രീകാര്യം സ്വദേശി നവീനാണ് പരാതി നല്കിയത്. ശ്രീകാര്യത്ത് തന്നെയുള്ള ശ്രീകൃഷ്ണ ക്ഷേത്രത്തില് ബലിതര്പ്പണത്തിന് പോകുമ്ബോഴാണ് പൊലീസ് നവീന്റെ കാര് തടഞ്ഞത്. സമ്ബൂര്ണ ലോക്ഡൗണ് ലംഘിച്ചതിനാണ് പൊലീസ് 2,000 രൂപ പിഴയിട്ടത്. ക്ഷേത്രത്തില് ബലിതര്പ്പണത്തിനുള്ള സൗകര്യമുണ്ടെന്നറിഞ്ഞ് നേരത്തെ ടോക്കണെടുത്താണ് ക്ഷേത്രത്തില് പോയതെന്ന് നവീന് പറഞ്ഞു. ഒരിക്കല് പോലും സത്യവാങ്മൂലമുണ്ടോ എന്ന് പൊലീസ് ചോദിച്ചില്ലെന്നും നവീന് പ്രതികരിച്ചു.എന്നാല് രസീതില് എഴുതിയ പിഴവാണെന്നാണ് പൊലീസിന്റെ വിശദീകരണം. പിഴവ് മനസിലായതോടെ നവീനെ ഫോണില് ബന്ധപ്പെട്ടെന്നും നവീന് പ്രതികരിച്ചില്ലെന്നും പൊലീസ് പറഞ്ഞു.